
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 922 

14 Δεκεμβρίου 1994 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση της 30249/5.7.1994 κοινής απόφασης 
των Υπουργών Εσωτερικών και Οικονομικών. 1 

Καθορισμός του είδους και της έκτασης των επενδυτι¬ 
κών έργων που περιλαμβάνονται στις επενδύσεις 


εκσυγχρονισμού ολοκληρωμένης μορφής των εγκα¬ 
ταστάσεων και εξοπλισμού των ξενοδοχειακών μο¬ 
νάδων, για την υπαγωγή τους στις διατάξεις του Ν. 
1892/90 . 2 

* 

Ορισμός εκπροσώπων ΕΟΤ στις Περιφερειακές γνω- 
μοδοτικές επιτροπές του Ν. 1892/90 όπως συ¬ 
μπληρώθηκε και τροποποιήθηκε με το Ν. 2234/ 

94. 3 

Τροποποίηση της αριθμ. Δ.936/32/18.6.1993 από¬ 
φαση Υπουργού Οικονομικών . 4 

Καθορισμός ύφους δώρου εορτών Χριστουγέννων 
1994 - νέου έτους 1995 των Εφημεριδοπωλών όλης 
της χώρας. 5 

Σύσταση θέσεων εκπαιδευτικού προσωπικού Β/θμιας 
Εκπ/σης . 6 

Τροποποίηση και συμπλήρωση αποφάσεων για τον 
υπολογισμό καταβολής επιβάρυνσης στα κύρια ξε¬ 
νοδοχειακά καταλύμματα, λοιπά θέματα και τακτο¬ 
ποίηση θεμάτων 0ΑΜΡΙΝ6 . 7 

Χαρακτηρισμός ως ιστορικών διατηρητέων μνημείων 
των κτιρίων ιδιοκτ. Χρυσ. Πετράκη στο Ηράκλειο 
Κρήτης α) κτίριο στην οδό Κοραή 7, β) κτίριο στην 
οδό Κοραή 9, γ) κτίριο στην οδό Μιλάτου 10 _ 8 

Χαρακτηρισμός του Ιερού Ναού του Τιμίου Προδρόμου 
στις Αφέτες Πηλίου . 9 


Διορθώσεις σφαλμάτων 

Διόρθωση σφάλματος στην αριθ. Φ.12.1/Β3/624/ 

1994 απόφαση του Υπουργού Εθνικής Παιδείας και 
θρησκευμάτων .10 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 54280 (1) 

Τροποποίηση της 30249/5.7.1994 κοινής απόφασης των 
Υπουργών Εσωτερικών και Οικονομικών. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παρ. 9 του άρθρου 60 του Ν. 
2214/1994 (ΦΕΚ 75 Α ). 

2. Την υπ’ αριθ. 1026431/268/0006Α/2.3.1994 κοινή 
απόφαση του Πρωθυπουργού και Υπουργού Οικονομι¬ 
κών «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών». 

3. Την 30249/5.7.1994 κοινή απόφαση των Υπουργών 
Εσωτερικών και Οικονομικών (ΦΕΚ 523/94 τ.Β') «Καθο¬ 
ρισμός διαδικασίας και αναγκαίων λεπτομερειών για την 
είσπραξη και κατανομή του Δημοτικού Φόρου Δωδεκα- 
νήσου (ΔΗ.ΦΟ.ΔΩ.)». 

4. Τις διατάξεις της παρ. 7 εδαφ. δεύτερο του άρθρου 
60 του Ν. 2214/1994, σύμφωνα με τις οποίες τα ποσά 
του φόρου κατανέμονται στο διαχειριστή δήμο σε ποσο¬ 
στό 55%, στους δε λοιπούς ΟΤΑ σε ποσοστό 45% με 
πληθυσμιακά κριτήρια. 

5. Το γεγονός ότι με τη διάταξη του δεύτερου εδαφίου 
της περιπτ. β’ της παρ. 2 της παραπάνω Υπουργικής"από¬ 
φασης ορίζεται ότι η κατανομή σε ποσοστά 55% και 45% 
αντίστοιχα γίνεται αφού αφαιρεθούν οι μισθολογικές 
και λοιπές λειτουργικές δαπάνες της διαχειριστικής 
υπηρεσίας. 

6. Επειδή η παραπάνω ρύθμιση δεν αφορά διαδικα¬ 
στικό θέμα αλλά είναι ουσιαστική και κατά συνέπεια 
έγινε καθ’ υπέρβαση της εξουσιοδοτικής διάταξης της 
παρ. 9 του άρθρου 60 του Ν. 2214/1994, αποφασί¬ 
ζουμε: 

Τροποποιούμε το δεύτερο εδάφιο της περ. β της παρ. 
2 της 30249/5.7.1994 απόφασή μας ως εξής: 

«Η κατανομή, ανάληψη και απόδοση των εσόδων του 
ανωτέρω λογαριασμύ στους δικαιούχους ΟΤΑ γίνεται με 
κοινή απόφαση του δημάρχου του διαχειριστή δήμου και 
του αιρετού εκπροσώπου που ορίζεται από τη Δ.Ε. της 
ΤΕΔΚ Δωδεκανήσου ανά νησί που εμπίπτει στην παρα¬ 
πάνω περίπτωση». 

Από τις διατάξεις της απόφασης αυτής δεν προκαλεΐται 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Νοεμβρίου 1994 

οι ΥΠΟΥΡΓΟΙ 

ΕΣΩΤΕΡΙΚΟΝ ΥΦ. ΟΙΚΟΝΟΜΙΚΟΝ 

ΚΟΝ. ΣΚΑΝΔΑΛΙΔΗΣ ΔΗΜ. ΓΕΩΡΓΑΚΟΠΟΥΛΟΣ 

-♦- 

Αριθ. 43965 (2) 

Καθορισμός του είδους και της έκτασης των επενδυτικών 
έργων που περιλαμβάνονται στις επενδύσεις εκσυγ¬ 
χρονισμού ολοκληρωμένης μορφής των εγκαταστά¬ 
σεων και εξοπλισμού των ξενοδοχειακών μονάδων, για 
την υπαγωγή τους στις διατάξεις του Ν. 1892/90. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΤΟΥΡΙΣΜΟΥ 

Έχοντας υπόψη τις διατάξεις: 

α. Το Ν. 1892/90 «Για τον εκσυγχρονισμό και την ανά¬ 
πτυξη και άλλες διατάξεις» και ειδικότερα την περίπτωση 
(λβ) της παραγράφου 1 του άρθρου 2 αυτού, όπως συ¬ 
μπληρώθηκε με το άρθρο 1 του Ν. 2234/94 (ΦΕΚ 142 
Α/94). 

β. Του Ν. 1558/85 «Κυβέρνηση και Κυβερνητικά Όρ¬ 
γανα» (τ.Α' 137), όπως ισχύει και ειδικότερα το άρθρο 2 
αυτού. 

γ. Του Π.Δ. 459/13.11.93 «Ανασύσταση Υπουργείου 
Τουρισμού και Καθορισμός των αρμοδιοτήτων του» (τ.Α' 
193). 

δ. Της απόφασης Πρωθυπουργού ΥΠ. 79/18.5.94 «κα¬ 
θορισμός αρμοδιοτήτων Αναπληρωτή Υπουργού Εθνικής 
Οικονομίας, αποφασίζουμε: 

1. Για να είναι δυνατή η υπαγωγή στις διατάξεις του Ν. 

1892/90 επένδυσης εκσυγχρονισμού ξενοδοχειακών μο¬ 
νάδων όπως αυτές ορίζονται στην περίπτωση Α της παρα¬ 
γράφου 1 του άρθρου 2 του Ν. 2160/93 (ΦΕΚ 118Α/ 
19.7.93), πρέπει να αφορά σε ολοκληρωμένης μορφής 
εκσυγχρονισμό της μονάδας που οδηγεί στην αναβάθμιση 
του εξοπλισμού, των κτιριακών και λοιπών εγκαταστάσεών 
της και της σύνθεσης των εξυπηρετήσεων καθώς και του 
λειτουργικού επιπέδου της ώστε να εξασφαλίζεται συνο¬ 
λικά βελτιωμένη ποιότητα και ποικιλία προσφερομένων 
υπηρεσιών, σύμφωνα με τα οριζόμενα στις επόμενες πα¬ 
ραγράφους. 

2. Στα επενδυτικά προγράμματα ολοκληρωμένης μορ¬ 
φής εκσυγχρονισμού ξενοδοχειακών μονάδων περιλαμβά¬ 
νονται, οι εξής κατηγορίες επενδυτικών έργων: 

Κατηγορία 1η 

Επενδυτικά έργα που αποσκοπούν στην ασφάλεια του 
προσωπικού και των πελατών της μονάδας (πυρασφάλεια, 
αντικεραυνική προστασία, λοιπά έργα ασφάλειας και προ¬ 
στασίας των πελατών κ.λπ.). 

Κατηγορία 2η 

Επενδυτικά έργα που αποσκοπούν στην προστασία της 
υγείας πελατών και προσωπικού (αντικατάσταση επικιν¬ 
δύνων για την υγεία εγκαταστάσεων κ.λπ., δημιουργία 
εγκαταστάσεων - υποδομών για την προστασία της υγείας 

κ.α.). 


Κατηγορία 3η 

Επενδυτικά έργα που αποσκοπούν στην εξοικονόμηση 
ενέργειας και φυσικών πόρων (π.χ. ηλιακοί θερμοσίφω¬ 
νες, παραγωγή ηλεκτρισμού από ήπιες μορφές ενέργειας, 
ανακύκλωση ύδατος, γεωτρήσεις κ.λπ.). 

Κατηγορία 4η 

Επενδυτικά έργα που αποσκοπούν στην προστασία του 
περιβάλλοντος, υδάτων, εδάφους και ατμόσφαιρας κα¬ 
θώς και στη φιλική διαχείριση του περιβάλλοντος (βιολογι¬ 
κός καθαρισμός ως παράρτημα I, διαχείριση απορριμάτων 
κ.λπ.). 

Κατηγορία 5η 

Επενδυτικά έργα που αποσκοπούν στη σύνδεση της μο¬ 
νάδας με περιφερειακά εθνικά ή διεθνικά δίκτυα πληρο¬ 
φοριών, με τράπεζες δεδομένων κ.λπ. καθώς και επενδυ¬ 
τικά έργα που αποσκοπούν στην διεπιχειρησιακή συνερ¬ 
γασία είτε με ομοειδείς επιχειρήσεις είτε με επιχειρήσεις 
που προσφέρουν διαφορετικό είδος υπηρεσιών στο του¬ 
ριστικό κοινό. 

Κατηγορία 6η 

Επενδευτικά έργα που αποσκοπούν στην εξυπηρέτηση 
και ατόμων με ειδικές ανάγκες (διαμόρφωση δωματίων, 
λουτρών, κεκλιμένων επιπέδων, ανελκυστήρων, τοποθέ¬ 
τηση ειδικών οπτικών ή ηχητικών βοηθημάτων, τηλεφωνι¬ 
κών θαλάμων κ.λπ.). 

Κατηγορία 7η 

Επενδυτικά έργα που αφορούν στις κτιριακές και λοιπές 
εγκαταστάσεις της μονάδας, στην αντικατάσταση ή και 
συμπλήρωση του εξοπλισμού (ξενοδοχειακού και αναψυ¬ 
χής), στην αναβάθμιση του περιβάλλοντος χώρου, υπάτην 
προϋπόθεση ότι τα έργα αυτά πραγματοποιούνται σε μα¬ 
ζική κλίμακα και δεν αποτελούν απλά έργα επισκευής ή 
συνήθους συντήρησης. 

3. Επενδυτικά έργα που συνεπάγονται αύξηση του αριθ¬ 
μού των υφισταμένων κλινών της ξενοδοχειακής μονάδας, 
δεν αποτελούν εκσυγχρονισμό της. 

3α. Επενδυτικά προγράμματα εκσυγχρονισμού ξενοδο¬ 
χειακών μονάδων που υποβάλλονται για υπαγωγή τους 
στις διατάξεις του Ν. 1892/90 πρέπει να περιέχουν επεν¬ 
δυτικά έργα που εντάσσονται σε τέσσερις (4) τουλάχιστον 
από τις επτά (7) κατηγορίες επενδυτικών έργων της προη¬ 
γούμενης παραγράφου. Στο επενδυτικό πρόγραμμα πρέ¬ 
πει να περιέχονται υποχρεωτικά και επενδυτικά έργα πυ¬ 
ρασφάλειας και βιολογικού καθαρισμού των κατηγοριών 1 
και 4 αντίστοιχα, εφόσον αυτά δεν υφίστανται ή δεν βρί¬ 
σκονται σε λειτουργία, ή υφίστανται μεν και λειτουργούν 
χωρίς όμως να εξασφαλίζουν τις ελάχιστες κατά περί¬ 
πτωση προϋποθέσεις της κείμενης νομοθεσίας. 

Σε περίπτωση που στο επενδυτικό πρόγραμμα δεν πε- 
ριέχονται έργα βιολογικού καθαρισμού ή πυρασφάλειας, 
πρέπει να υποβάλλεται πιστοποιητικό υγειονομικής υπη¬ 
ρεσίας ή πυροσβεστικής υπηρεσίας με το οποίο να βε- 
βαιούται ότι υπάρχει και λειτουργεί σύμφωνα με τις υπο¬ 
χρεωτικές προϋποθέσεις της κείμενης νομοθεσίας βιολο¬ 
γικός καθαρισμός ή πυρασφάλεια αντίστοιχα. Στις περι¬ 
πτώσεις που η εκσυγχρονιζόμενη μονάδα είναι συνδεδε- 
μένη με το κεντρικό αποχετευτικό δίκτυο της περιοχής, 
υποβάλλεται σχετική βεβαίωση της αρμόδιας Υπηρε¬ 
σίας. 

β. Στην παρούσα προσαρτάται παράρτημα I που περιέ¬ 
χει ενδεικτική απαρρίθμηση των επενδυτικών έργων της 

7ης κατηγορίας καθώς και των έργων βιολογικού καθαρι¬ 
σμού της 4ης κατηγορίας. 

γ. Τα προτεινόμενα για υπαγωγή επενδυτικά έργα πρέ¬ 
πει να είναι πέραν των ελάχιστων υποχρεωτικώς απαιτου- 
μένων από την ισχύουσα νομοθεσία κατά τη δημιουργία 
και τη διάρκεια λειτουργίας της μονάδας (τεχνικές προ¬ 
διαγραφές ΕΟΤ κ.λπ.). 

δ. Επενδυτικά έργα που για την πραγματοποίησή τους 
προϋποθέτουν έγκριση αρχιτεκτονικών σχεδίων ή άλλης 
μορφής έγκριση από τον ΕΟΤ, πρέπει να συνοδεύονται, 
κατά την υποβολή στις διατάξεις του Ν, 1892/90 του 
επενδυτικού προγράμματος εκσυγχρονισμού, από τις 
εγκρίσεις αυτές. 

4. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

5. Η παρούσα απόφαση να δημοσιευθεί στην Εφημε¬ 
ρίδα της Κυβερνήσεως (τεύχος Β'). 

8. Από τις διατάξεις της παρούσας απόφασης δεν προ- 
καλείται δαπάνη σε βάρος του κρατικού προϋπολογι¬ 
σμού. 

ΠΑΡΑΡΤΗΜΑ I 

ΕΝΔΕΙΚΤΙΚΗ ΑΠΑΡΙΘΜΗΣΗ ΤΩΝ ΕΠΕΝΔΥΤΙΚΩΝ ΕΡΓΩΝ ΤΗΣ 7ης ΚΑ¬ 
ΤΗΓΟΡΙΑΣ ΚΑΙ ΤΩΝ ΕΡΓΩΝ ΒΙΟΛΟΓΙΚΟΥ ΚΑΘΑΡΙΣΜΟΥ 
ΤΗΣ 4ης ΚΑΤΗΓΟΡΙΑΣ 

Εκσυγχρονισμός περιβάλλο- Δεντροφύτευση, υπαίθριοι / εσωτερικοί 

ντος χώρου: διάδρομοι, πλακοστρώσεις, αντικατά¬ 

σταση χλοοτάπητα, νέες διαμορφώσεις 
περιβάλλοντα χώρου (υπαίθριοι / στεγα- 
σμένοΓχώροι στάθμευσης, ελικοδρόμια, 
τοιχία, καθιστικά, παρτέρια, σκιάδια, συ- 
ντριβάνια κ.λπ.). Ανπκατάσταση περί- 
φραξης ή σημαντικού μέρους της. 

Διαχείριση υδάτινων πόρων: Έργα για εκμετάλλευση πηγών, γεωτρή¬ 
σεις, αγορά και εγκατάσταση μηχανημά¬ 
των και συσκευών επεξεργασίας, φίλτρα 
αποσκλήρυνσης κ.λπ. 

Αθλητικές εγκαταστάσεις: Νέες εγκαταστάσεις (γήπεδα, γυμναστή¬ 

ρια, πισίνες κ.λπ.), μετατροπή υφιστάμε¬ 
νης πισίνας σε θερμαινόμενη, αντικατά¬ 
σταση πλακιδίων, εξοπλισμού ανανέωσης 
/ θέρμανσης ύδατος. Αντικατάσταση και 
συμπλήρωση μηχανημάτων, εξοπλισμού 
και εγκαταστάσεων απαραίτητων για τη 
λειτουργία πόσης φύσεως αθλητικών 
εγκαταστάσεων καθώς και για την ασφά¬ 
λεια ζωής και υγειονομικής περίθαλψης 
σε περιπτώσεις ειδικών συνθηκών και 
ατυχημάτων. 

Προσθήκη νέων επιχειρήσω- Αίθουσες πολλαπλών χρήσεων, θέατρα 

κών τμημάτων στην ξενοδο- υπαίθρια ή μη, Ιμγ ή εηβσΚ-ίΜτ, θεραπευ- 
χειακή μονάδα και εξοπλι- τικά κέντρα κ,λπ. 
σμού τους: 

Αρχιτεκτονικές παρεμβάσεις Αρχιτεκτονικές αναπλάσεις προσόψεων, 
στα υφιστάμενα κτίρια της εσωτερικών χώρων, δωμάτων, στεγών, 
μονάδας: 


Στέγες-μονώσεις: Ολική επισκευή ή αντικατάσταση στέγης, 

προσθήκης ή αντικατάσταση μόνωσης με 
νέα σύγχρονα υλικά, προσθήκη η ανπκα- 
τάταση μόνωσης κάθε μορφής. 

Ψευδοροφές: Προσθήκη ή αντικατάσταση ψευδορο¬ 

φών 

Επιχρίσματα - Χρωματισμοί: Αντικατάσταση επιχρισμάτων, χρωματι¬ 

σμοί στο σύνολο ή σε μεγάλο τμήμα της 
τουριστικής εγκατάστασης (εφόσον συν¬ 
δυάζονται και με άλλες εργασίες εκσυγ¬ 
χρονισμού). Τοποθέτηση και αντικατά¬ 
σταση επενδύσεων κατακόρυφων επιφα¬ 
νειών. 

Κουφώματα: Αντικατάσταση, χρωματισμοί σε μαζική 

κλίμακα. 

Ανελκυστήρες: Αντικατάσταση εξοπλισμού, θαλάμων, 

προσθήκη ανελκυστήρων όπου δεν 
υπάρχουν (περιλαμβάνονται και οι κτιρια- 
κές παρεμβάσεις οι αναγκαίες γω την 
εγκατάστασή τους). 

θέρμανση - ενέργεια: Κεντρική θέρμανση, όπου δεν υπάρχει, 

αντικατάσταση ηλεκτρομηχανολογικού 
εξοπλισμού και θερμαντικών σωμάτων σε 
μαζική κλίμακα, προσθήκη ηλεκτροπαρα- 
γωγού ζεύγους όπου δεν υπάρχει. 

Κλιματισμός: Προσθήκη κλιματισμού (όπου δεν υπάρ¬ 

χει), αντικατάσταση κλιματιστικών μηχα¬ 
νημάτων και εγκαταστάσεων σε μαζική 
κλίμακα με άλλα σύγχρονης τεχνολογίας 
(θέρμανση - ψύξη, έλεγχος καπνού, σκό- 
ν νης, υγρασίας). 

Υδραυλικές εγκαταστάσεις - Προσθήκη λουτρών, χώρων υγιεινής πε- 

Είδη υγιεινής λουτρά: λατών ή προσωπικού, αναδωρρύθμιση 

χώρων υγιεινής, αντικατάσταση σωληνώ¬ 
σεων κ,λπ. υδραυλικών εγκαταστάσεων 
< σε μαζική κλίμακα, αντικατάσταση ειδών 

υγιεινής και πλακιδίων επίσης σε μαζική 
κλίμακα. 

Βιολογικοί καθαρισμοί: Προσθήκη βιολογικού καθαρισμού, επέ¬ 

κταση εγκατάστασης, αντικατάσταση 
βιολογικού καθαρισμού με άλλον σύγχρο¬ 
νης τεχνολογίας. 

Ηλεκτρονικός εξοπλισμός: Αγορά και εγκατάσταση συστημάτων Η/Υ 

καθώς και του αναγκαίου εοίΐ-ννεηβ. 
Αγορά και εγκατάσταση ηλεκτρονικών 
κλειδαριών, συσκευών ασύρματης επι¬ 
κοινωνίας. Αγορά και εγκατάσταση τηλε¬ 
φωνικών κέντρων (όπου δεν υπάρχουν) ή 
επέκτασή τους ή αντικατάστασή τους με 
άλλα σύγχρονης τεχνολογίας κ,λπ. 

Κινητός εξοπλισμός: Συμπλήρωση ή αντικατάσταση εξοπλι¬ 

σμού μαγειριών, όετ, δωματίων κ,λπ. Μα¬ 
ζική αντικατάσταση των σκευών κουζίνας 
και εστιατορίου. Μαζική αντικατάσταση 
επίπλων, ταπήτων, ηλεκτρικών ειδών, ει¬ 
δών λινοθήκης. Προμήθεια ηλεκτρικών 

τροχοφόρων για τη μεταφορά 
του προσωπικού και υλικών 
εντός του χώρου της ξενοδο¬ 
χειακής εγκατάστασης. 

Αθήνα, 30 Νοεμβρίου 1994 

ΟΙ ΥΠΟΥΡΓΟΙ 

ΑΝΑΠΛ. ΕΘΝ. ΟΙΚΟΝΟΜΙΑΣ ΤΟΥΡΙΣΜΟΥ 

Γ. ΡΩΜΑΙΟΣ Δ. ΛΙΒΑΝΟΣ 

-♦- 

Αριθ. 44081 /ΔΙΟΕ 1353 (3) 

Ορισμός εκπροσώπων ΕΟΤ στις Περιφερειακές γνωμοδο- 
τικές επιτροπές του Ν. 1892/90 όπως συμπληρώθηκε 
και τροποποιήθηκε με το Ν. 2234/94. 

Ο ΥΠΟΥΡΓΟΣ 
ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

α) Του Ν. 1558/1985 «Κυβέρνηση και Κυβερνητικά 
Όργανα» άρθρο 29Α το οποίο προστέθηκε με το άρθρο 
27 του Ν. 2081/1992 (ΦΕΚ 137/τ.Α726.7.1987) και 
(ΦΕΚ 154/τ.Α'/10.9.1992) αντίστοιχα. 

β) Του Ν. 1892/1990 «Για τον εκσυγχρονισμό και την 
ανάπτυξη και άλλες διατάξεις» και ειδικότερα τα άρθρα 1 
έως και 23 αυτού (ΦΕΚ 101/τ.Α/31.7.1990) όπως τρο¬ 
ποποιήθηκε και συμπληρώθηκε με το Ν. 2234/1994 
(ΦΕΚ 142/τ.Α'/31.8.1994). 

γ) Του Ν. 1622/1986 «Τοπική Αυτοδιοίκηση Περιφε¬ 
ρειακή Ανάπτυξη και Δημοκρατικός Προγραμματισμός» 
και ειδικότερα το άρθρο 68 αυτού (ΦΕΚ 92/τ.Α/ 
14.7.1986). 

δ) Του Π.Δ. 51/1987 «Καθορισμός των Περιφερειών 
της Χώρας για το σχεδιασμό, προγραμματισμό και συντο¬ 
νισμό της Περιφερειακής Ανάπτυξης» (ΦΕΚ 26/τ.Α/ 
6.3.1987). 

ε) Του Π.Δ. 333/8.7.1988 «Αναδιάρθρωση και σύσταση 
νέων Διευθύνσεων Περιφερειακής Ανάπτυξης του Υπουρ¬ 
γείου Εθνικής Οικονομίας» (ΦΕΚ 154/τ.Α713.7.1988). 

στ) Του Π.Δ. 138/1993 «Περί Οργανισμού του Υπουρ¬ 
γείου Εθνικής Οικονομίας» (ΦΕΚ 55/τ.Α714.4.1993). , 

ζ) Την αριθμ. 51240/21.9.1990 υπουργική απόφαση 
«Σύσταση και συγκρότηση των Περιφερειακών Γνωμοδο- 
τικών Επιτροπών του άρθρου 8 του Ν. 1892/1990 και κα¬ 
θορισμός της διαδικασίας λειτουργίας τους», όπως συ¬ 
μπληρώθηκε με την αριθ. 52947/2.11.1990 υπουργική 
απόφαση και τροποποιήθηκε μεταγενέστερα. 

2. Την αριθμ. ΥΠ 79/18.5.1994 απόφαση του Πρωθυ¬ 
πουργού «Καθορισμός αρμοδιοτήτων του Αναπληρωτή 
Υπουργού Εθνικής Οικονομίας» (ΦΕΚ 364/ τ.Β' / 
18.5.1994). 

3. Την πρόταση του αρμόδιου φορέα. 

4. Τις υπηρεσιακές ανάγκες, αποφασίζουμε: 

Αρθρο 1 

Τροποποιούμε τις υπουργικές αποφάσεις των Περιφε¬ 
ρειακών Γνωμοδοτικών Επιτροπών ως προς την εκπροσώ¬ 
πησή τους από τον ΕΟΤ, ως εξής: 

Α. ΠΕΡΙΦΕΡΕΙΑΚΗ ΓΝΩΜΟΔΟΤΙΚΗ ΕΠΙΤΡΟΠΗ ΑΝΑ¬ 
ΤΟΛΙΚΗΣ ΜΑΚΕΔΟΝΙΑΣ ΚΑΙ ΘΡΑΚΗΣ 
Κοντάκο Παναγιώτη, Προϊστάμενο της Δ/νσης Τουρι¬ 
σμού Αν. Μακεδονίας και Θράκης, ως τακτικό μέλος, με 


αναπληρωτή τον Πελεκάνο Δημήτριο, μόνιμο υπάλληλο 
της ιδίας Δ/νσης Τουρισμού. 

Β. ΠΕΡΙΦΕΡΕΙΑΚΗ ΓΝΩΜΟΔΟΤΙΚΗ ΕΠΙΤΡΟΠΗ ΒΟ¬ 
ΡΕΙΟΥ ΑΙΓΑΙΟΥ 

Καπλανέλλη Δήμητρα, Προϊσταμένη της Δ/νσης Τουρι¬ 
σμού Βορείου Αιγαίου, ως τακτικό μέλος, με αναπληρωτή 
τον Ιωαννίδη Χρήστο, μόνιμο υπάλληλο της ιδίας Δ/νσης 
Τουρισμού. 

Γ. ΠΕΡΙΦΕΡΕΙΑΚΗ ΓΝΩΜΟΔΟΤΙΚΗ ΕΠΙΤΡΟΠΗ 10- 
ΝΙΩΝ ΝΗΣΩΝ 

Μουμούρη Νικόλαο, Προϊστάμενο της Δ/νσης Τουρι¬ 
σμού Κέρκυρας, ως τακτικό μέλος, με αναπληρωτή τον 
Μουχλιανίτη Πέτρο, μόνιμο υπάλληλο της ιδίας Δ/νσης 
Τουρισμού. 

ΣΤ. ΠΕΡΙΦΕΡΕΙΑΚΗ ΓΝΩΜΟΔΟΤΙΚΗ ΕΠΙΤΡΟΠΗ ΑΤ¬ 
ΤΙΚΗΣ 

Γκόλφη Παρασκευή, εκτελούσα χρέη Προϊσταμένης 
του τμήματος επενδύσεων ΕΟΤ, ως τακτικό μέλος, με 
αναπληρώτρια την Γαβριήλ Χριστίνα, Προϊσταμένη τμήμα¬ 
τος Ρυθμίσεων και Μέτρων του ΕΟΤ. 

Ζ. ΠΕΡΙΦΕΡΕΙΑΚΗ ΓΝΩΜΟΔΟΤΙΚΗ ΕΠΙΤΡΟΠΗ ΚΕ¬ 
ΝΤΡΙΚΗΣ ΜΑΚΕΔΟΝΙΑΣ 

Γκουντάντση θωμά, Προϊστάμενο της Δ/νσης Τουρι¬ 
σμού Κεντρ. και Δυτικής Μακεδονίας, ως τακτικό μέλος, 
με αναπληρωτή το Μυλωνά Ιωάννη, μόνιμο υπάλληλο της 
ιδίας Δ/νσης Τουρισμού. 

Η. ΠΕΡΙΦΕΡΕΙΑΚΗ ΓΝΩΜΟΔΟΤΙΚΗ ΕΠΙΤΡΟΠΗ ΚΡΗ¬ 
ΤΗΣ 

Στρατηδάκη Οδυσσέα, Προϊστάμενο της Δ/νσης Τουρι¬ 
σμού Κρήτης, ως τακτικό μέλος, με αναπληρωτή το Δα- 
σκαλάκη Ιωάννη, μόνιμο υπάλληλο της ιδίας Δ/νσης Του¬ 
ρισμού. 

θ. ΠΕΡΙΦΕΡΕΙΑΚΗ ΓΝΩΜΟΔΟΤΙΚΗ ΕΠΙΤΡΟΠΗ ΔΥΤ. 
ΕΛΛΑΔΟΣ 

Πετρονικολού Βασιλική, Προϊσταμένη της Δ/νσης Του¬ 
ρισμού Πελοποννήσου - Δ. Στερεός Ελλάδας, ως τακτικό 
μέλος, με αναπληρωτή τον Κομπούγια Κων/νο, μόνιμο 
υπάλληλο της ιδίας Δ/νσης Τουρισμού. 

I. ΠΕΡΙΦΕΡΕΙΑΚΗ ΓΝΩΜΟΔΟΤΙΚΗ ΕΠΙΤΡΟΠΗ ΝΟ¬ 
ΤΙΟΥ ΑΙΓΑΙΟΥ 

Φρέρη Γ εώργιο, Προϊστάμενο του Γ ραφείου Ε.Ο.Τ. Κυ¬ 
κλάδων στην Ερμούπολη Σύρου, ως τακτικό μέλος. 

ΙΑ. ΠΕΡΙΦΕΡΕΙΑΚΗ ΓΝΩΜΟΔΟΤΙΚΗ ΕΠΙΤΡΟΠΗ ΗΠΕΙ¬ 
ΡΟΥ 

Γκιώκα Γεώργιο, Προϊστάμενο της Δ/νσης Τουρισμού 
Ηπείρου, ως τακτικό μέλος, με αναπληρωτή τον Κονταξή 
Γεώργιο, μόνιμο υπάλληλο της ιδίας Δ/νσης Τουρισμού. 

ΙΒ. ΠΕΡΙΦΕΡΕΙΑΚΗ ΓΝΩΜΟΔΟΤΙΚΗ ΕΠΙΤΡΟΠΗ ΘΕΣ¬ 
ΣΑΛΙΑΣ 

Λιβανίδη Νικόλαο, Προϊστάμενο της Δ/νσης Τουρισμού 
•Θεσσαλίας, ως τακτικό μέλος, με αναπληρωτή τον Αβα- 
γιανό Ελευθέριο, μόνιμο υπάλληλο της ιδίας Δ/νσης Του¬ 
ρισμού. 

ΙΓ. ΠΕΡΙΦΕΡΕΙΑΚΗ ΓΝΩΜΟΔΟΤΙΚΗ ΕΠΙΤΡΟΠΗ ΣΤΕ¬ 
ΡΕΑΣ ΕΛΛΑΔΟΣ 

Σιαμπάνη Σωτήριο, Προϊστάμενο της Δ/νσης Τουρισμού 
Στερεός Ελλάδος, ως τακτικό μέλος, με αναπληρωτή τον 
Καλτσά Αναστάσιο, μόνιμο υπάλληλο της ιδίας Δ/νσης 
Τουρισμού. 

ΙΕ. ΓΝΩΜΟΔΟΤΙΚΗ ΕΠΙΤΡΟΠΗ ΓΡΑΦΕΙΟΥ ΠΕΡΙΦΕ- 
ΡΕΙΚΗΣ ΑΝΑΠΤΥΞΗΣ Ν. ΔΩΔΕΚΑΝΗΣΟΥ 

Καραβοκυρού Στυλιανή, Προϊσταμένη της Δ/νσης Του- 

ρισμού Δωδεκανήσου, ως τακτικό μέλος, με αναπληρωτή 
τον Ξάνθη Αγαπητό, μόνιμο υπάλληλο της ιδίας Δ/νσης 
Τουρισμού. 

"Αρθρο 2 

1. Κατά τα λοιπά ισχύουν οι διατάξεις της αριθμ. 51240/ 

21.9.1990 (ΦΕΚ 628/τ.Β71.10.1990) υπουργικής από¬ 
φασης, όπως συμπληρώθηκε με την αριθμ. 52947/ 

2.11.1990 (ΦΕΚ 698/τ.Β'/7.11.1990) απόφαση και τρο¬ 
ποποιήθηκε μεταγενέστερα. 

2. Η ισχύς της παρούσης απόφασης αρχίζει από τη δη¬ 
μοσίευσή της.στην Εφημερίδα της Κυβερνήσεως. 

Άρθρο 3 

Από τις διατάξεις της απόφασης δεν προκαλείται επι¬ 
πλέον δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Νοεμβρίου 1994 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΓΕΩΡΓΙΟΣ ΡΩΜΑΙΟΣ 
-♦- - - 

Αριθ. Δ. 1261 /86/Α.0018 (4) 

Τροποποίηση της αριθμ. Δ.936/32/18.6.1993 απόφαση 
Υπουργού Οικονομικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

α) Τις διατάξεις της παρ. 3 του άρθρου 27 και του άρ¬ 
θρου 55 του Ν. 2127/93 «Εναρμόνιση προς το Κοινοτικό 
Δίκαιο του Φορολογικού Καθεστώτος των πετρελαιοει¬ 
δών Προϊόντων, αλκοόλης και αλκοολούχων ποτών και 
βιομηχανοποιημένων καπνών και άλλες διατάξεις» (ΦΕΚ 
48/Α/6.4.1993) και 

β) Το γεγονός ότι η απόφαση αυτή δεν συνεπάγεται δα¬ 
πάνη για τον προϋπολογισμό του Κράτους, αποφασί¬ 
ζουμε: 

Άρθρο 1 

Το έκτο εδάφιο της παρ. 2 του άρθρου 3 της Δ.936/32/ 

18.6.1993 υπουργικής απόφασης αντικαθίσταται ως ακο¬ 
λούθως: 

«Στις περιπτώσεις που ζητείται ατελής παραλαβή πέραν 
της πιο πάνω οριζόμενης ποσότητας αυτή θα παρέχεται 
ύστερα από έγκριση της τελωνειακής αρχής που είναι αρ¬ 
μόδια για την παρακολούθηση των ατελώς εισαγομένων 
ειδών σύμφωνα με την Α. 7590/162/1982 υπουργική από¬ 
φαση». 

Άρθρο 2 

Η τρίτη παράγραφος του άρθρου 4 της Δ.936/34/ 

18.6.1993 υπουργικής απόφασης όπως αντικαταστάθηκε 
με το άρθρο 1 της Δ357/20/Β.0018/27.3.1994 όμοιας 
αντικαθίσταται ως ακολούθως: 

«Η βεβαίωση αυτή δεν απαιτείται για τα Νοσηλευτικά 
Ιδρύματα του Εθνικού Συστήματος Υγείας, τα Νοσηλευ¬ 
τικά Ιδρύματα του Ν.Δ. 2592/53, τα Κέντρα Υγείας, τα 
Νοσηλευτικά Ιδρύματα και τους Υγειονομικούς Σταθμούς 


του Ιδρύματος Κοινωνικών Ασφαλίσεων (ΙΚΑ) καθώς και 
τις Υγειονομικές Υπηρεσίες του ΠΙΚΠΑ. 

Άρθρο 3 

Η πέμπτη παράγραφος του άρθρου 4 της Δ.936/32/ 

18.6.1993 υπουργικής απόφασης αντικαθίσταται ως ακο¬ 
λούθως: 

«Στις περιπτώσεις που ζητείται ατελής παραλαβή πέρα 
της πιο πάνω οριζόμενης ποσότητας αυτή θα παρέχεται 
ύστερα από έγκριση της τελωνειακής αρχής που είναι αρ¬ 
μόδια για την παρακολούθηση των ατελώς εισαγομένων 
ειδών σύμφωνα με την Α. 7590/162/1982 υπουργική 
απόφαση. 

Άρθρο 4 

Η απόφασή μας αυτή που ισχύει από 1.6.1994 να δημο- 
σιευθεί στην Εφημερίδα της Κυβερνήσεως. 

Αθήνα, 19 Νοεμβρίου 1994 

Ο ΥΠΟΥΡΓΟΣ 

ΑΛΕΞ. ΠΑΠΑΔΟΠΟΥΛΟΣ 
-♦- 

Αριθ. 15147 (5) 

Καθορισμός ύψους δώρου εορτών Χριστουγέννων 1994 - 

νέου έτους 1995 των Εφημεριδοπωλών όλης της χώ¬ 
ρας. 

Ο ΓΕΝΙΚΟΣ ΓΡΑΜΜΑΤΕΑΣ ΤΟΥ ΥΠ. ΕΡΓΑΣΙΑΣ 
Έχοντας υπόψη: 

1. Τις διατάξεις του Ν. 452/76 «περί χορηγήσεως δώ¬ 
ρου εις τους Εφημεριδοπώλες» (ΦΕΚ 272/Α/76). 

2. Τις διατάξεις των άρθρων 6 και 7 του Κανονισμού χο¬ 
ρήγησης αυτός τροποποιήθηκε με τις αποφάσεις Β2/55/ 
2237/13.2.79 (ΦΕΚ 1135/Β/79) και Φ 55/2728/ 
24.11.92 (ΦΕΚ 707/Β/30.11.92) των Υπουργών Προε¬ 
δρίας της Κυβέρνησης, Οικονομικών, Εργασίας και 
Υγείας, Πρόνοιας και Κοινωνικών Ασφαλίσεων και τις δια¬ 
τάξεις του άρθρου 2 παρ. 8 του Π.Δ. 231 /86 (ΦΕΚ 97/Α/ 
16.7.86) «περί περιορισμού συναρμοδιοτήτων κατά την 
έκδοση διοικητικών πράξεων σε αντικείμενα αρμοδιότη¬ 
τας Υπουργείου Υγείας Πρόνοιας και Κοινωνικών Ασφαλί¬ 
σεων - Γενικής Γραμματείας Κοινωνικών Ασφαλίσεων. 

3. Τις διατάξεις του Ν. 1558/85 «Κυβέρνηση και Κυ¬ 
βερνητικά Όργανα». 

4. Την αριθμ. 80243/4.11.93 απόφαση Υπουργού Ερ¬ 
γασίας «Μεταβίβαση αρμοδιοτήτων του Υπουργού Εργα¬ 
σίας στο Γ ενικό Γ ραμματέα του Υπουργείου (ΦΕΚ 846/Β/ 
8.11.93)». 

5. Την αριθμ. 26/11.11.94 απόφαση του Δ.Σ. του Τα¬ 
μείου Συντάξεων Εφημεριδοπωλών και Υπαλλήλων Πρα¬ 
κτορείων. 

6. Την αριθμ. 80386/90 απόφαση των Υπουργών Προε¬ 
δρίας της Κυβερνήσεως και Εργασίας (ΦΕΚ 761/Β/ 
30.11.90), αποφασίζουμε: 

1. Εγκρίνουμε τη χορήγηση Δώρου Εορτών Χριστουγέν¬ 
νων 1994 - Ν. Έτους 1995 στους Εφημεριδοπώλες της 
χώρας ως εξής: 

α) Για όσους έχουν μέχρι ένα (1) χρόνο ασφάλιση δρχ. 
220.237. 

β) Για όσους έχουν συμπληρώσει ένα (1) χρόνο ασφά¬ 
λιση και μέχρι πέντε (5) χρόνια δρχ. 308.331. 

γ) Για όσους έχουν συμπληρώσει πέντε (5) χρόνια ασφά- 

λιση και μέχρι δέκα (10) χρόνια δρχ. 352.378. 

δ) Για όσους έχουν συμπληρώσει δέκα (10) χρόνια 
ασφάλιση και μέχρι είκοσι (20) χρόνια δρχ. 396.426. 

ε) Για όσους έχουν συμπληρώσει είκοσι (20) χρόνια 
ασφάλιση και άνω δρχ. 440.473. 

2. Σε περίπτωση κατά την οποία ο δικαιούχος δεν απα¬ 
σχοληθεί πλήρως κατά το χρονικό διάστημα από 1 Μαΐου 
1994 μέχρι 31 Δεκεμβρίου 1994 παίρνει κλάσμα δώρου 
ανάλογο προς τον χρόνο εργασίας του, κατά τις διατάξεις 
του άρθρου 7 του Κανονισμού του Λογ/σμού Δώρου Εφη¬ 
μεριδοπωλών. 

3. Η ιδιότητα του Εφημεριδοπώλη καθορίζεται από τις 
διατάξεις του Κανονισμού Δώρου Εφημεριδοπωλών. 

Η δαπάνη για τη χορήγηση Δώρου βαρύνει τον Λογ/σμό 
Δώρου Εφημεριδοπωλών, που έχει συσταθεί στο Ταμείο 
Συντάξεων Εφημεριδοπωλών και Υπαλλήλων Πρακτο¬ 
ρείων. 

4. Από τις διατάξεις της απόφασης αυτής δεν προκαλεί- 
ται δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Νοεμβρίου 1994 

Ο Γενικός Γραμματέας 
ΕΥΑΓΓ. ΣΤΑΪΚΟΣ 

-♦- 

Αριθ. Δ2/22913 (6) 

Σύσταση θέσεων εκπαιδευτικού προσωπικού Β/θμιας 
Εκπ/σης. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 2 παρ. 11 του Ν. 2233/94. 

2. Την αρ. 33/94 πράξη του ΚΥΣΔΕ. 

3. Τις διατάξεις του άρθρου 27 του Ν. 2081/92 και το 
γεγονός ότι με την απόφαση αυτή προκαλείται δαπάνη σε 
βάρος του κρατικού προϋπολογισμού ύψους 48.170.000 
για καθένα από τα επόμενα οικονομικά έτη, για δε το τρέ- 
χον έτος περιορίζεται σε δρχ. 3.536.500 και θα καλυφθεί 
από τις πιστώσεις που είναι γραμμένες στον προϋπολογι¬ 
σμό, αποφασίζουμε: 

Συστήνουμε στη δευτεροβάθμια εκπαίδευση έντεκα 
(11) προσωρινές - προσωποπαγείς θέσεις εκπ/κού προ¬ 
σωπικού, ιδιωτικού δικαίου αορίστου χρόνου ως εξής: 

1. Τρεις (3) θέσεις εκπαιδευτικού προσωπικού κλάδου 
ΤΕ1 Μηχανολόγων, με βαθμό Γ' καιΜ.Κ. 20, στη Β' πε¬ 
ριοχή Αθήνας. 

2. Δύο (2) θέσεις εκπ/κού προσωπικού, κλάδου ΤΕ1 
Μηχανολόγων, με βαθμό Γ και Μ.Κ. 20 στην Α' περιοχή 
Αθήνας. 

3. Δύο (2) θέσεις εκπ/κού προσωπικού, κλάδου ΤΕ1 
Μηχανολόγων, με βαθμό Γ' και Μ.Κ. 20 στην Γ' περιοχή 
Αθήνας. 

4. Μία (1) θέση εκπ/κού προσωπικού, κλάδου ΤΕ1 Μη¬ 
χανολόγων, με βαθμό Γ' και Μ Κ. 20, στη Δ' περιοχή Αθή¬ 
νας. 

5. Δύο (2) θέσεις εκπ/κού προσωπικού, κλάδου ΤΕ1 
Ηλεκτρολόγων, με βαθμό Γ' και Μ.Κ. 20 στη Δ' περιοχή 
Αθήνας. 

6. Μία (1) θέση εκπ/κού προσωπικού, κλάδου ΤΕ1 Ηλε¬ 


κτρονικών, με βαθμό Γ και Μ.Κ. 20 στη Δ' περιοχή Αθή¬ 
νας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Νοεμβρίου 1994 

Ο ΥΠΟΥΡΓΟΣ 

ΓΕΩΡΓΙΟΣ ΠΑΠΑΝΔΡΕΟΥ 
-♦- 

Αριθ. 534752 (7) 

Τροποποίηση και συμπλήρωση αποφάσεων για τον υπο¬ 
λογισμό καταβολής επιβάρυνσης στα κύρια ξενοδο¬ 
χειακά καταλύμματα, λοιπά θέματα και τακτοποίηση 
θεμάτων 0ΑΜΡΙΝ6. 

Ο ΓΕΝΙΚΟΣ ΓΡΑΜΜΑΤΕΑΣ ΤΟΥ ΕΟΤ 
Έχοντας υπόψη: 

1. Το Ν. 1624/51, όπως ισχύει σήμερα περί κυρώσεως, 
τροποποιήσεως και συμπληρώσεως του Ν. 1565/50 περί 
ΕΟΤ. 

2. Τις διατάξεις του Ν. 2160/93 περί ρυθμίσεων για τον 
Τουρισμό και άλλων διατάξεων. 

3. Τις αποφάσεις του ΦΕΚ 268/Β/14.4.94 του Γ.Γ. 
ΕΟΤ, σε συνδυασμό με την 547/1,4.94/ΦΕΚ 268/Β/ 
14.4.94 απόφαση του Υπουργού Τουρισμού, με τις οποίες 
καθορίσθηκε ο τρόπος και οι προϋποθέσεις χορήγησης 
του ειδικού σήματος και επιβολής οικονομικής επιβάρυν¬ 
σης για τις μετατροπές κοινοχρήστων ή βοηθητικών χώ¬ 
ρων του καταλύμματος'κ.λπ., η δημιουργία άλλων .... πέ¬ 
ραν της εγκεκριμένης μελέτης. 

4. Την 532417/15.8.94 απόφαση περί καθορισμού σε 
δόσεις της οικονομικής επιβάρυνσης. 

5. Την ανάγκη τακτοποίησης εκκρεμοτήτων και των εξ 
αυτών ενεργειών των Υπηρεσιών του ΕΟΤ, αποφασί¬ 
ζουμε: 

1. Τροποποιούμε για τα κύρια ξενοδοχειακά καταλύμ¬ 
ματα την 532417/16.8.94 απόφασή μας περί ένταξης σε 
δόσεις του ποσού της προκύπτουσας συνολικής οικονομι¬ 
κής επιβάρυνσης ως εξής: 

α. Η καταβολή δύναται να γίνει σε Διμηνιαίες δόσεις και 
ορίζονται σε δώδεκα (12). 

β. Όσες επιχειρήσεις θελήσουν να ενταχθούν στο σύ¬ 
στημα των δόσεων υποχρεούνται πριν την 5.1.95 μαζί με 
τα λοιπά δικαιολογητικά για το Σήμα να υποβάλουν στον 
ΕΟΤ αίτηση και απόδειξη κατάθεσης του αναλογούντος 
ποσού της πρώτης δόσης. 

γ. Όσες επιχειρήσεις έχουν καταβάλει δόση με την 
προηγούμενη απόφαση δύνανται να ενταχθούν στο σύ¬ 
στημα αναλογικά προς τις δόσεις της παρούσης. 

δ. Σε περίπτωση μη εξοφλήσεως της οικονομικής επι¬ 
βάρυνσης και κατά τη ρύθμιση θα ανακαλείται το ειδικό 
σήμα λειτουργίας. 

ε. Σε περίπτωση αλλαγής επιχειρηματίου εντός του 
χρόνου εξόφλησης της οικονομικής επιβάρυνσης δεν θα 
χορηγείται το ειδικό σήμα στο νέο επιχειρηματία, αν δεν 
εξοφληθεί η οικονομική επιβάρυνση. 

2. Ορίζουμε ότι οι επιχειρήσεις που εμπίπτουν στη δια¬ 
δικασία της παρ. 2α της 547/14.4.94 απόφασης Υπουρ¬ 
γού Τουρισμού με μετατροπές κοινοχρήστων ή βοηθητι¬ 
κών χώρων σε δωμάτια ή δημιουργία δωματίων, με αίθου¬ 
σες συνεδρίων, εστιατόρια, μπαρ, κατ/τα κ.λπ., η δη- 

μιουργία ομοϊων κατ’ επέκταση των εγκεκριμένων σχε¬ 
δίων υποχρεούνται σύμφωνα με τη Δήλωση του Ν. 
2160/93 να υποβάλλουν εις διπλούν σχέδιο κάτοψης των 
ανωτέρω μετατροπών. Τα σχέδια θα σφραγίζονται από τον 
ΕΟΤ με την ένδειξη «ΥΠΟΒΛΗΘΕΝ κατά την Δήλωση του 
Ν. 2160/93» και το ένα θα χορηγείται στον ενδιαφερό¬ 
μενο. \ 

3. Εγκρίνουμε και ορίζουμε ότι όσες επιχειρήσεις έχουν 
μετατροπές κοινοχρήστων ή βοηθητικών χώρων σε αίθου¬ 
σες συνεδρίων, Μπαρ, καταστήματα ή δημιουργία ομοίω 
κατ' επέκταση των εγκεκριμένων σχεδίων του ΕΟΤ η οι¬ 
κονομική επιβάρυνση θα υπολογίζεται στο ποσοστό 30% 
του εμβαδού των ανωτέρω χώρων. 

4. Κάθε παρέκκλιση μετά την 5.1.95 στο χρόνο των δό¬ 
σεων, αλλά και κάθε διαπιστούμενη από όργανα του ΕΟΤ 
παρέκκλιση από τα κατά την Δήλωση του Ν. 2160/93 συ¬ 
νοδευτικά σχέδια, κάθώς και από τα εγκεκριμένα υπόκει- 
ται στις κυρώσεις του Ν. 2160/93, των αποφάσεων του 
ΦΕΚ 268/Β/14.4.94 και σε κάθε αναλόγως με την περί¬ 
πτωση, ισχύουσες διατάξεις. 

5. Οι διατάξεις της παρούσης έχουν εφαρμογή και για 
τους ιδιοκτήτες ή εκμεταλλευτές των ΟβΓηρΐπςδ. 

6. Κατά τα λοιπά ισχύουν οι εκδοθείσες αποφάσεις και 
εφιστούμε την προσοχή όλων για την ακριβή εφαρμογή 
τους. 

7. Η Δ/νση ΙΒ Οικονομικών και η Δ/νση ΙΑ (τμήμα μηχα¬ 
νοργάνωσης) να μεριμνήσουν για την καταγραφή και πα¬ 
ρακολούθηση των δόσεων βάσει των αποφάσεων βεβαιώ- 
σεως και εγγραφής της συνολικής επιβάρυνσης και των 
εκάστοτε αποστελλομένων αποδείξεων κατάθεσης. 

Η απόφαση αυτή δεν συνεπάγεται δημοσιοοικονομική 
επιβάρυνση και να δημοσιευθεί στην Εφημερίδα της Κυ- 
βερνήσεως. 

Αθήνα, 2 Δεκεμβρίου 1994 

Ο Γενικός Γραμματέας 
ΜΙΧ. ΠΑΠΑΜΙΧΑΗΛ 

-♦- 

Αριθ. ΥΠΠΟ/ΔΙΛΑΠ/Γ/3206/57154 (8) 

Χαρακτηρισμός ως ιστορικών διατηρητέων μνημείων των 
κτιρίων ιδιοκτ. Χρυσ. Πετράκη στο Ηράκλειο Κρήτης α) 
κτίριο στην οδό Κοραή 7, β) κτίριο στην οδό Κοραή 9, γ) 
κτίριο στην οδό Μιλάτου 10. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) του Ν. 1558/85 «περί Κυβερνήσεως και Κυβερνητι¬ 
κών οργάνων» που δημοσιεύθηκε στο ΦΕΚ 137/τ.Α/ 
26.7.85, 

β) του άρθρου 52 του Ν. 5353/1932 «περί Αρχαιοτή¬ 
των», 

γ) του Ν. 1469/50 «περί προστασίας ειδικής κατηγορίας 
οικοδομημάτων και έργων τέχνης μεταγενεστέρων του 
1830», 

δ) του Ν. 2039 «περί κύρωσης της Σύμβασης για την 
προστασία της Αρχιτεκτονικής Κληρονομιάς της Ευρώ¬ 
πης» (ΦΕΚ 61/Α/13.4.92), 
ε) του Π.Δ. 941/77 «περί Οργανισμού του ΥΠΠΕ». 


2. Τη Διυπουργική απόφαση ΥΠΠΟ/ΓΝΟΣ/11536/ 
10.3.92 «Παράλληλη άσκηση αρμοδιοτήτων από τον 
Υπουργό Πολιτισμού και τους Προϊσταμένους Υπηρεσιών 
του ίδιου Υπουργείου» (ΦΕΚ 210/τ.Β'/24.3.92). 

3. Την ΥΠΠΟ/ΓΝΟΣ/49095/30.10.91 (ΦΕΚ 987/β/ 
28.11.91 Υπουργική απόφαση «Μεταβίβαση αρμοδιοτή¬ 
των Υπουργού και δικαιώματος υπογραφής “Με εντολή 
Υπουργού” στους Γεν. Γραμματείς και Προϊσταμένους 
των Δ/νσεων, Τμημάτων και Γραφείων της Κεντρικής 
Υπηρεσίας του ΥΠΠΟ». 

4. Το Π.Δ. 161/26.4.84 (ΦΕΚ 54/Α/30.4.84) «περί 
ανακατανομής αρμοδιοτήτων των Υπουργείων ΥΠΠΕ- 
ΥΧΟΠ». 

5. Όλα τα στοιχεία του φακέλου. 

6. Την ομόφωνη γνωμοδότηση του Κεντρικού Συμβου¬ 
λίου Νεωτ. Μνημείων με αριθμό 23/13.10.94, αποφασί¬ 
ζουμε: 

Α) Χαρακτηρίζουμε ως ιστορικό διατηρητέο μνημείο το 
κτίριο ιδιοκτ. Χρυσ. Πετράκη στην οδό Κοραή 7 στο Ηρά¬ 
κλειο Κρήτης με τον περιβάλλοντα χώρο του στα όρια της. 
ιδιοκτησίας, διότι πρόκειται για ένα από τα ελάχιστα ενα- 
πομείνοντα κτίρια με σαχνισί στον όροφο και αξιόλογα 
μορφολογικά στοιχεία στις όψεις σημαντικό για τη μελέτη 
της ιστορίας της Αρχιτεκτονικής. 

Επίσης αποτελεί μια οικοδομική ενότητα με τα άλλα (2) 
κτίρια της αυτής ιδιοκτησίας που χαρακτηρίζει την πε¬ 
ριοχή και αποτελούν σημείο αναφοράς των κατοίκων της 
πόλης. 

Β) Χαρακτηρίζουμε ως ιστορικό διατηρητέο μνημείο το 
κτίριο ιδιοκτησίας Χρυσ. Πετράκη στην οδό Κοραή 9 στο 
Ηράκλειο Κρήτης, με τον περιβάλλοντα χώρο του στα όρια 
της ιδιοκτησίας, διότι πρόκειται για αξιόλογο κτίριο με σα- 
χνισί στον όροφο και λιθόκτιστο ισόγειο που το χαρακτηρί¬ 
ζει η λιτότα στη μορφή και ισορροπία στους επιμέρους 
όγκους, σημαντικό για τη μελέτη της Ιστορίας της Αρχιτε¬ 
κτονικής. 

Επίσης αποτελεί μια οικοδομική ενότητα (με τα άλλα 
δυο κτίρια της αυτής ιδιοκτησίας) που χαρακτηρίζει την 
περιοχή και αποτελούν σημείο αναφοράς των κατοίκων 
της περιοχής. 

Γ) Χαρακτηρίζουμε ως ιστορικό διατηρητέο μνημείο το 
κτίριο ιδιοκτ. Χρυσ. Πετράκη στην οδό Μιλάτου 10 στο 
Ηράκλειο Κρήτης, με τον περιβάλλοντα χώρο του στα όρια 
της ιδιοκτησίας, διότι πρόκειται για διόροφο κεραμοσκε¬ 
πές κτίριο σε σχήμα Γ, με ξύλινο σαχνισί στον όροφο και 
αξιόλογα διακοσμητικά στοιχεία στις όψεις, σημαντικό για 
τη μελέτη της ιστορίας της Αρχιτεκτονικής. 

Επίσης αποτελεί μια οικοδομική ενότητα (με τα άλλα 
δυο κτίρια της αυτής ιδιοκτησίας) που χαρακτηρίζει την 
περιοχή και αποτελούν σημείο αναφοράς των κατοίκων 
της περιοχής. 

Με την κήρυξη του περιβάλλοντα χώρου δεν απαγορεύ¬ 
εται η ανέγερση νέας οικοδομής ή προσθήκης στον περι¬ 
βάλλοντα χώρο των διατηρητέων, εφόσον κατατεθεί προς 
έγκριση σχετική μελέτη στην αρμόδια Υπηρεσία του 
ΥΠΠΟ, ώστε να υπάρχει αρμονική συνύπαρξη των μνη¬ 
μείων με τα νέα κτίρια. 

Επίσης με την παραπάνω μελέτη είναι δυνατόν να ζητη¬ 
θεί η κατεδάφιση τυχόν νεωτέρων κτισμάτων. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Νοεμβρίου 1994 

Με εντολή Υπουργού 
Ο Προϊστάμενος 

ΔΑΝΙΗΛ ΟΡΦΑΝΟΥΔΑΚΗΣ 

-♦- 

Αριθ. ΥΠΠΟ/ΑΡΧ/Β1 /Φ32/44633/983 (9) 

Χαρακτηρισμός του Ιερού Ναού του Τίμιου Προδρόμου 
στις Αφέτες Πηλίου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την αριθμ. ΥΠΠΟ/ΓΝΟΣ/49095/30.10.1991 (ΦΕΚ 
987/28.11.91) «Μεταβίβαση αρμοδιοτήτων Υπουργού», 
όπως συμπληρώθηκε από το ΦΕΚ 17/Β/16.1.1994. 

2. Τις διατάξεις του Κ.Ν. 5351/32 «περί Αρχαιοτή¬ 
των». 

3. Το Ν. 1469/50. 

4. Την ομόφωνη γνωμοδότηση του Τοπικού Συμβουλίου 
Μνημείων Θεσσαλίας, όπως διατυπώθηκε στην αριθμ. 61 / 
7.9.1994 Πράξη του, αποφασίζουμε: 

Χαρακτηρίζουμε τον Ιερό Ναό Τιμίου Προδρόμου στις 
Αφέτες Πηλίου, ως ιστορικό διατηρητέο μνημείο. Πρόκει¬ 
ται για βασιλική ξυλόστεγη που αποτελεί αξιόλογο δείγμα 
εκκλησιαστικής αρχιτεκτονικής των αρχών του 19ου αι¬ 
ώνα στην περιοχή του Πηλίου. 


Στην τοιχογραφία της προθέσεως αναγράφεται η χρο¬ 
νολογία 1816. Στο καλής τέχνης ξυλόγλυπτο τέμπλο 
υπάρχουν εικόνες με χρονολογία 1843, 1846. 

Σε εντοιχισμένη μαρμάρινη επιγραφή αναγράφεται το 
έτος ίδρυσης του Ναού 10 Ιουνίου 1802, από τον Μαστο¬ 
ροδήμο Ζαπανιώτη. 

Από τις διατάξεις αυτής της απόφασης δεν προκαλείται 
δαπάνη σε βάρος του κρατικού προϋπολογισμού. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 13 Οκτωβρίου 1994 

Με εντολή Υπουργού 
Ο Προϊστάμενος 
ΝΙΚ. ΖΙΑΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 10 ) 

Στην αριθ. Φ.12.1 /Β3/624/1994 απόφαση του Υπουρ¬ 
γού Εθνικής Παιδείας και θρησκευμάτων, που δημοσιεύ- 
θηκε στο ΦΕΚ 327/4.5.1994 (τ.Β') και αφορά κοστολό¬ 
γηση δωρεάν συγγραμμάτων, επιφέρεται η πιο κάτω διόρ¬ 
θωση: 

Στη σελίδα 2898 και στον αύξοντα αριθμό 140 από το 
λανθασμένο «Παν. Πατρών» στο σωστό «Παν. Αθηνών». 

(Από το Εθνικό Τυπογραφείο) 

